


LIETUVOS RESPUBLIKOS SUSISIEKIMO MINISTRAS

ĮSAKYMAS
DĖL LIETUVOS RESPUBLIKOS SUSISIEKIMO MINISTRO 2006 M. VASARIO 14 D. ĮSAKYMO NR. 3-62 „DĖL LEIDIMŲ VEŽTI KELEIVIUS REGULIARAUS SUSISIEKIMO KELIŲ TRANSPORTO MARŠRUTAIS IŠDAVIMO TAISYKLIŲ PATVIRTINIMO“ PAKEITIMO

2023 m. birželio 22 d. Nr. 3-314
Vilnius


. Pakeičiu Lietuvos Respublikos susisiekimo ministro 2006 m. vasario 14 d. įsakymą Nr. 3-62 „Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“ ir jį išdėstau nauja redakcija:
„LIETUVOS RESPUBLIKOS SUSISIEKIMO MINISTRAS

ĮSAKYMAS
DĖL LEIDIMŲ VEŽTI KELEIVIUS TOLIMOJO SUSISIEKIMO MARŠRUTAIS IŠDAVIMO TAISYKLIŲ PATVIRTINIMO

Vadovaudamasis Lietuvos Respublikos kelių transporto kodekso 18 straipsnio 13 dalimi ir 182 straipsnio 1 dalimi,
tvirtinu Leidimų vežti keleivius tolimojo susisiekimo maršrutais išdavimo taisykles (pridedama).“
. Nustatau, kad šis įsakymas įsigalioja 2023 m. liepos 1 d. 



Susisiekimo ministras	Marius Skuodis

PATVIRTINTA
Lietuvos Respublikos susisiekimo ministro 
2006 m. vasario 14 d. įsakymu Nr. 3-62
(Lietuvos Respublikos susisiekimo ministro 
2023 m. birželio 22 d. įsakymo Nr. 3-314
redakcija)

LEIDIMŲ VEŽTI KELEIVIUS TOLIMOJO SUSISIEKIMO MARŠRUTAIS IŠDAVIMO TAISYKLĖS


 SKYRIUS


. Leidimų vežti keleivius tolimojo susisiekimo maršrutais išdavimo taisyklės (toliau – Taisyklės) nustato leidimų vežti keleivius tolimojo susisiekimo maršrutais (toliau – leidimas) išdavimo, atsisakymo išduoti leidimą, įspėjimo apie galimą leidimo galiojimo sustabdymą, leidimo galiojimo sustabdymo, leidimo galiojimo sustabdymo panaikinimo ir leidimo galiojimo panaikinimo tvarką.
. Taisyklėse vartojamos sąvokos suprantamos taip, kaip apibrėžta Lietuvos Respublikos kelių transporto kodekse (toliau – Kodeksas) ir Lietuvos Respublikos saugaus eismo automobilių keliais įstatyme. 

 SKYRIUS


. Vežėjas, pageidaujantis gauti Kodekso 182 straipsnio 1 dalyje nurodytą leidimą, pateikia Lietuvos transporto saugos administracijai (toliau – Administracija) jos nustatytos formos pranešimą, kuriuo deklaruojama atitiktis Kodekso 182 straipsnio 2 dalyje nurodytiems reikalavimams, ir dokumentus, kuriais patvirtinama atitiktis Kodekso 182 straipsnio 2 dalyje nustatytiems reikalavimams (toliau – pranešimas).
. Išduodamame leidime įrašomi šie duomenys:
. vežėjo teisinė forma, pavadinimas, įmonės kodas arba vardas ir pavardė, jeigu vežėjas fizinis asmuo;
. leidimo išdavimo data;
. konkretus tolimojo susisiekimo maršrutas.
. Administracija, gavusi Taisyklių 3 punkte nurodytą pranešimą ir atitiktį Kodekso 182 straipsnio 2 dalyje nurodytiems reikalavimams įrodančius dokumentus, per Kodekso 182 straipsnio 4 dalyje nustatytą 20 darbo dienų terminą priima sprendimą išduoti leidimą arba jo neišduoti.
. Kodekso 182 straipsnio 4 dalyje nustatytas 20 darbo dienų terminas sprendimui priimti skaičiuojamas nuo visų patikslintų ar pataisytų dokumentų gavimo dienos.
. Administracija, priėmusi sprendimą išduoti leidimą ar atsisakyti jį išduoti arba nutraukti pranešimo nagrinėjimą, praneša vežėjui Lietuvos Respublikos viešojo administravimo įstatymo 13 straipsnio 1 dalyje nustatyta tvarka ir terminais ir nurodo sprendimo priėmimo motyvus, pagrindus, pranešimo nagrinėjimo nutraukimo priežastį, o atsisakymo išduoti leidimą atveju – sprendimo apskundimo tvarką.
. Kiekvienam tolimojo susisiekimo maršrutui išduodamas atskiras leidimas. Administracijos priimtas sprendimas dėl leidimo išdavimo ir išduoto leidimo duomenys skelbiami Licencijų informacinėje sistemoje (toliau – LIS). Informacija apie išduoto leidimo duomenis taip pat skelbiama ir Viešojoje transporto kelionių duomenų informacinėje sistemoje.
. Pasikeitus vežėjo teisinei formai, pavadinimui, įmonės kodui, vardui ar pavardei, jeigu vežėjas yra fizinis asmuo, arba atsiradus papildomų duomenų, vežėjas privalo ne vėliau kaip per 5 darbo dienas nuo duomenų pasikeitimo dienos apie tai informuoti Administraciją. Administracija ne vėliau kaip per 5 darbo dienas įvertina pateiktą informaciją ir įrašo patikslintus duomenis į LIS.

 SKYRIUS


. Administracija, esant Kodekso 182 straipsnio 7 dalyje nurodytiems pagrindams, ne vėliau kaip per 3 darbo dienas nuo jų paaiškėjimo dienos įspėja vežėją apie galimą leidimo galiojimo sustabdymą ir suteikia vežėjui 30 darbo dienų nuo įspėjimo gavimo dienos terminą pažeidimams pašalinti.
. Administracija Kodekso 182 straipsnio 8 dalyje numatytais atvejais priima sprendimą sustabdyti leidimo galiojimą ir apie tai ne vėliau kaip per 3 darbo dienas informuoja vėžėją.
. Administracija panaikina leidimo galiojimo sustabdymą Kodekso 182 straipsnio 10 dalyje numatytais pagrindais ir terminais, taip pat pasibaigus terminui, kurį vežėjas nurodė prašyme, pateiktame vadovaujantis Kodekso 182 straipsnio 8 dalies 2 punktu.
. Administracija panaikina leidimo galiojimą Kodekso 182 straipsnio 11 dalyje numatytais atvejais ir informuoja vežėją apie leidimo panaikinimą ne vėliau kaip per 3 darbo dienas.

 SKYRIUS


. Administracija su vežėju sudaro keleivių vežimo tolimojo susisiekimo maršrutais sutartį (toliau – sutartis) pagal Kodekso 182 straipsnio 1 dalį. Administracija ne vėliau kaip per 3 darbo dienas po leidimo išdavimo pateikia vežėjui sutarties projektą pasirašymui.
. Sutartis sudaroma raštu arba elektroninių ryšių priemonėmis.
. Kiekvienai pasirašytai sutarčiai Administracija suteikia numerį ir sutartyje nurodo jos sudarymo vietą ir datą.
. Sutartis įsigalioja jos pasirašymo dieną.
. Sutartis gali būti pakeista Administracijos ir vežėjo abipusiu rašytiniu susitarimu.
. Administracija turi teisę nustatyti bendrąsias sutarčių sąlygas, taikomas vežėjams, ir viešai paskelbti jas savo interneto svetainėje.

 SKYRIUS


. Dokumentai ir (ar) informacija Administracijai, o su keleivių vežimo tolimojo susisiekimo maršrutu veikla susiję dokumentai ir (ar) informacija leidimo turėtojui pateikiami ir Administracijos priimti sprendimai perduodami tiesiogiai (asmeniškai) ar per atstumą (dokumentai siunčiami registruotąja pašto siunta, per kurjerį arba dokumentai, pasirašyti kvalifikuotu elektroniniu parašu arba suformuoti elektroninėmis priemonėmis, kurios leidžia užtikrinti teksto vientisumą ir nepakeičiamumą, siunčiami elektroniniu paštu, kitomis elektroninių ryšių priemonėmis), taip pat per Paslaugų ir gaminių kontaktinį centrą.
. Visa informacija ir (ar) dokumentai, susiję su leidimo išdavimo procesu, pranešimu, prašymu patikslinti leidimą, sustabdyti leidimo galiojimą, panaikinti galiojimo sustabdymą ar panaikinti galiojimą, licencijuojamos veiklos sąlygų laikymosi priežiūros įvertinimo dokumentas ir kita reikiama informacija ir (arba) dokumentai turi būti vieši, išskyrus tuos atvejus, kai atitinkama informacija ir (arba) dokumentai negali būti skelbiami.
. Administracija nereikalauja dokumentų ir (ar) informacijos, kuriuos vežėjas jau yra pateikęs arba kurie yra Viešojo administravimo įstatymo 12 straipsnio 2 dalyje nurodytuose registruose (kadastruose) ir informacinėse sistemose.
. Vykdant Taisyklių nuostatas, fizinių asmenų asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitais asmens duomenų tvarkymą ir privatumo apsaugą reglamentuojančiais teisės aktais. 
. Taisyklių nustatyta tvarka pateikti dokumentai ir (arba) jų kopijos saugomi Administracijoje vadovaujantis Lietuvos vyriausiojo archyvaro tvirtinama bendrųjų dokumentų saugojimo terminų rodykle. Pasibaigus saugojimo terminui, dokumentai ir (arba) jų kopijos sunaikinami vadovaujantis Lietuvos Respublikos dokumentų ir archyvų įstatymo ir Lietuvos vyriausiojo archyvaro tvirtinamų dokumentų tvarkymo ir apskaitos taisyklių nustatyta tvarka.

